tomron87/hebrew-wikipedia-sentences-corpus huggingface dataset:
בשנת 2004 התחתן מרפי עם חברתו במשך שמונה שנים האמנית איבון מק'גוינס, אותה הכיר במהלך מסע ההופעות שלו.
הוא מתגורר כיום בצפון לונדון עם אשתו ושני ילדיהם.
+שנהסדרהתפקידהערות2001העולם על פי מלמוטפול מונטגיומיני-סדרה; 4 פרקים2013–2022כנופיית ברמינגהאםתומאס (טומי) שלביתפקיד ראשי (6 עונות); 36 פרקים
קילי הוז היא שחקנית ודוגמנית אנגלייה.
הוז ידועה בתפקידיה הרבים בטלוויזיה, הבולטים שבהם הם זואי ריינולדס בסדרת הטלוויזיה "ספוקס" ואלכס דרייק בסדרה "מאפר לעפר".
עוד היא ידועה בדיבוב דמויות במשחקי וידאו כגון לארה קרופט בסדרת המשחקים "טומב ריידר".
נולדה בשם קלייר הוז בשכונת מרילבון שבלונדון לאב נהג מונית.
עוד לפני סיום לימודיה עבדה הוז בקזינו ושם צדה את עינו של צייד כישרונות בתחום האופנה.
בתחילת הקריירה שלה כיכבה בוידאו קליפים של השירים "Saturday Night" של להקת סווייד, "Marvellous" של "Lightning Seeds", "Come Around" של הלהקה הניו זילנדית The Mutton Birds ו"She's a Star" של להקת ג'יימס.
בטלוויזיה התפרסמה לראשונה בשנות התשעים בסדרה "Troublemakers" ובדרמה התקופתית "אבן הירח", עיבוד לרומן באותו שם מאת וילקי קולינס.
הוז הופיעה בעיבודים טלוויזיוניים לרומנים קלאסיים ומודרניים כגון "מגעים אסורים" (2002) על פי הרומן לגעת בקטיפה, "רעיות ובנות" (1999) על פי ספרה של אליזבת גסקל, "ידידנו המשותף" (1998), עיבוד לרומן מאת צ'ארלס דיקנס, ו"תחת עץ היער" (2005) מאת תומאס הרדי.
היא הופיעה בסדרת הריגול הבריטית "ספוקס" בתפקיד זואי ריינולדס בשלוש העונות הראשונות של הסדרה (2002–2004).
ב-2003 השתתפה בסדרה של עיבודים מודרניים לסיפורי קנטרברי יחד עם ג'ון סים, בילי פייפר וג'ולי וולטרס.
ב-2005 שיחקה בסרט הטלוויזיה "מקבת'" במסגרת סדרת עיבודים מודרניים למחזות שייקספיריים.
הוז גילמה את אלה, אשתו של מקבת' (ג'יימס מקאבוי).
ב-2006 הופיעה הוז בסדרה הקומית "הכומר מדיבלי" בכיכובה של דון פרנץ'.
ב-2007 שיחקה בקומדיה "למות בלוויה" שבה גילמה את ג'יין, אשתו התומכת של מת'יו מקפדיין (שהוא בעלה בחיים), אשר לוויית אביו מתבררת כאסון משפחתי.
ב-2007 לוהקה הוז לתפקיד אלכס דרייק בסדרה "מאפר לעפר", סדרת ספין אוף של סדרת המשטרה המדע הבדיוני "חיים על מאדים".
הסדרה מגוללת את סיפורה של שוטרת במשטרת לונדון אשר נפגעת מירי בשנת 2008 ומתעוררת בשנת 1981. הסדרה, ששודרה החל מפברואר 2008, עוקבת אחרי מאמציה לחזור מהעולם של 1981 לעולמה הנוכחי כדי להציל את בתה מולי.
הוז כיכבה לצדו של פיליפ גלניסטר, שגילם את דמותו של השוטר ג'ין האנט (אותה דמות שגילם בסדרה הקודמת "חיים על מאדים").
היא זכתה ב-Glamour Awards בקטגוריית "השחקנית הטובה ביותר בטלוויזיה הבריטית".
בספטמבר 2008 החלה הסרטת העונה השנייה של הסדרה "מאפר לעפר", והיא שודרה בתחילת 2009. בסוף 2009 שיחקה בעונה האחרונה של הסדרה.
ב-2008 הופיעה הוז בסדרה "חברים משותפים".
היא השתתפה גם בתוכנית המערכונים "That Mitchell and Webb Look" שזכתה בפרס באפט"א לטלוויזיה.
ב-2010 הייתה חלק מהפנל של שעשועון הטלוויזיה "".
ב-2010 כיכבה הוז בסדרה משטרתית "Identity" של רשת ITV בתפקיד מפקחת המשטרה מרתה לוסון.
עוד ב-2010 שיחקה בעיבוד מחודש לסדרה הקלאסית "על אדונים ומשרתים" בתפקיד ליידי אגנס הולנד.
בדצמבר 2024, פורסם כי הוז תקריין את סדרת הדוקו "Airborne" עבור ערוצי הטלוויזיה הקנדיים Love Nature ו-Sky Nature.
עוד ב-2008 כיכבה בסרט הקולנוע "Flashbacks of a Fool" עם דניאל קרייג.
הבכור, מיילס, הוא בנו של צייר הקומיקס ספנסר מק'קלום, שאיתו החלה לצאת ב-1995 ולו נישאה ב-2001, כאשר מיילס היה בן 20 חודש.
השניים נפרדו כמה שבועות אחרי נישואיהם בעקבות רומן שניהלה הוז עם מת'יו מקפדיין, שותפה לסדרה "ספוקס".
הוז ומקפדיין התחתנו באוקטובר 2004, בתם מגי נולדה חודשיים אחר כך וילדם השני, ראלף, נולד בספטמבר 2006.
מועדון הכדורגל קילמרנוק הוא קבוצת כדורגל סקוטית, אשר משחקת בליגת העל הסקוטית.
המועדון מגיע מהעיר קילמרנוק שבסקוטלנד.
הוא נוסד ב-5 בינואר 1869 והוא המועדון הוותיק ביותר בליגת העל הסקוטית, ומעבר לכך המועדון הוותיק ביותר במדינת סקוטלנד.
כיום משחק המועדון באצטדיון ראגבי פארק, אשר מכיל 17,889 מקומות ישיבה.
המועדון זכה באליפות אחת, 3 גביעים והגיע 5 פעמים נוספות לגמר הגביע הסקוטי.
בשנת 2012 זכה המועדון, לראשונה בתולדותיו, בגביע הליגה הסקוטית לאחר שסיים את הגמר בניצחון 0:1 על קבוצת סלטיק.
למועדון יריבות באזור איישייר, נגד קבוצת "אייר יונייטד" שמשחקת בליגות הנמוכות יותר כיום.
המפגשים ביניהם נקראים "איישייר דרבי".
שניהם נפגשו לראשונה ב-1910, כאשר ידה של קילמרנוק על העליונה במפגשים ביניהם עם 189 ניצחונות ב-256 מפגשים בסך הכל עד ל-2020.
המועדון העפיל לתחרויות אירופיות תשע פעמים, וההופעה הטובה ביותר שלהם הייתה בעונת 1966/1967 בגביע ערי הירידים כאשר הגיעו לחצי גמר המפעל ונעצרו רק על ידי לידס יונייטד האנגלית שעלתה לגמר.
המועדון הוא בן היחידים בסקוטלנד ששיחק בשלושת המפעלים: גביע אירופה לאלופות, גביע אירופה למחזיקות גביע וגביע אופ"א.
כינוי המועדון "קילי" הוא כינוייה של העיר קילמרנוק בסלנג הסקוטי.
הניצחון הכי גדול: 13-2 נגד Saltcoats Victoria
התבוסה הכי גדולה: 9-1 נגד סלטיק
ההעברה הכי גדולה ששולמה: £340,000 לפול רייט מסט.
המכירה הכי גדולה: £1,900,000 בשביל סטיבן נייסמית' לגלאזגו ריינג'רס.
קילר פרוסט היא דמות בדיונית של נבלת-על המופיעה בחוברות הקומיקס ביקום DC של DC קומיקס.
הדמות הופיעה לראשונה בחוברת Firestorm #3 מיוני 1978 ונוצרה על ידי הכותב ג'רי קונוויי והמאייר אל מילגרום.
הדמות משמשת כיריבתו של גיבור-העל פיירסטורם.
קילר פרוסט הוא האלטר אגו אותו חלקו שלוש דמויות - קריסטל פרוסט, לואיז לינקולן וקייטלין סנואו.
דמות נוספת בשם לורן פרונטיר הוצגה לאחר אירועי פלאשפוינט וכללה את אותם מאפיינים של קילר פרוסט.
קריסטל פרוסט הייתה תלמידתו של פרופסור מרטין שטיין, שהתאהבה בו אך בשל העובדה שהוא לא שעה לחיזוריה היא נעלה את עצמה בטעות בתא הקפאה תרמי בזמן שעבדה באזור הארקטי.
היא שרדה וגילתה שהיא יכולה לספוג אנרגיית חום מאחרים ולהקרין קור וקרח.
היא נטלה את הזהות "קילר פרוסט" ויצאה למסע צלב רצחני נגד גברים ונלחמה נגד פיירסטורם במקרים רבים.
פרוסט נהרגה לבסוף כאשר ספגה מפיירסטורם יותר מדי אנרגיה.
במהלך הלילה האפל ביותר של שנים 2009–2010, דמותה הוחייתה מחדש כחברת חיל הפקחים השחורים.
לואיז לינקולן הייתה חברה ללימודים של פרוסט, שלאחר מותה שחזרה את התאונה שהעניקה לפרוסט את כוחותיה מתוך הוקרה לחברות ביניהן.
עד מהרה היא הפכה לחסרת רחמים כמותה ופתחה בנקמת דם נגד פיירסטורם, אותו האשימה במות חברתה.
לאחר אירועי פלאשפוינט בו יקום DC אותחל מחדש, ההיסטוריה הפרסומית של פיירסטורם שוכתבה מחדש ובה רוני ריימונד וג'ייסון ראש הם שני תלמידי תיכון שמקבלים את כוחותיהם בו זמנית.
תא טרוריסטי תוקף את בית ספרם וטרוריסטית בשם לורן פרונטיר רודפת אחרי השניים בתקווה להרוג אותם ולקחת מהם את מטריצת פיירסטורם.
בדיוק כשהיא מתכוונת ללחוץ על ההדק, ג'ייסון חושף את המטריצה והופך אותו ואת רוני לפיירסטורם, אך גם פוצע אנושות את לורן.
כשחבריה לתא הטרור מנסים לחלץ אותה מהחורבות, הם נחרדים לגלות שצבע העור שלה הפך לכחול וככל הנראה הוא קר באופן בלתי אנושי - מה שמדמה את מראהּ החיצוני לשתיים הקודמות שנטלו את זהות קילר פרוסט.
במהלך חודש הנבלים "רוע נצחי" בספטמבר 2013 הוצגה דמות נוספת שנטלה את זהות קילר פרוסט: ד"ר קייטלין סנואו, מדענית מעבדות סטאר אשר הוצבה באזור הארקטי ועבדה על מנוע תרמו-דינאמי שיוצרו התאבד.
סוכני H.I.V.E הסתננו למקום וניסו להרוג אותה כשהיא שהתה בתוך המנוע.
קייטלין קרעה בטעות את מערכת ההקפאה של המנוע וגופה התמזג עם קרח.
את דמותה של קייטלין סנואו מגלמת השחקנית דניאל פאנאבייקר בסדרת הטלוויזיה "הפלאש".
בגרסה זו, קייטלין היא מדענית העובדת במעבדות סטאר יחד עם סיסקו ראמון וחברה בצוות פלאש המסייע לבארי אלן בלחימה בפשע בסנטרל סיטי.
במהלך עונתה השנייה של הסדרה, בארי אלן, סיסקו ראמון והאריסון ולס מארץ-2 נוסעים לארץ-2, שם הם נתקלים בכפילתה של קייטלין שהפכה לנבלית העל קילר פרוסט.
בעונה השלישית, בציר הזמן שלאחר פלאשפוינט, כוחות הקפאה מתעוררים בהדרגה אצל קייטלין סנואו, והיא מתוודעת לאישיות נוספת שחבויה בה - קילר פרוסט.
קילמס אתלטיקו קלוב (בספרדית: Quilmes Atlético Club; מועדון אתלטיקה קילמס) הוא מועדון ספורט מקילמס, ארגנטינה.
המועדון ידוע בעיקר בזכות קבוצת הכדורגל שלו שמשחקת בליגת המשנה הארגנטינאית.
המועדון נוסד ב-27 בנובמבר 1887 והוא אחד מהמועדונים הוותיקים ביותר בארגנטינה שעדיין משחק בליגה מקצועית.
בנוסף לכדורגל מפעיל המועדון קבוצות כדורסל, התעמלות, אמנות לחימה, גלגיליות, שחייה, הוקי שדה וטניס.
תחילתו של המועדון היא בייסוד "מועדון קילמס ופולו" על ידי מהגרים אנגלים ב-1880. ב-1887 שינה המועדון את שמו ל"מועדון האתלטיקה של מהגרי קילמס" (Quilmes Rovers Athlétic Club) והוא כלל קבוצת כדורגל שהורכבה כולה מאנגלים.
הקבוצה השתתפה במשחקי הליגה הראשונה בעונת 1893. ב-5 בנובמבר 1897 יזם הכומר סטיבנסון את הקמת מועדון הקריקט של קילמס, שהפך לקבוצה העיקרית של המועדון.
ב-1900 שינה המועדון את שמו ל"קילמס אתלטיק קלאב" (באנגלית) ובשנה שאחריה הצטרף להתאחדות הכדורגל של ארגנטינה.
בתגובה לאופי האנגלי של הקבוצה, נוסדה בעיר קבוצת כדורגל מתחרה בשם ארחנטינו דה קילמס ובה שיחקו בעיקר ארגנטינאים.
ב-1901 הייתה לקבוצה הראשונה ששיחקה נגד הקבוצה ההיסטורית אלומני, ששלטה בכדורגל הארנטינאי בשנותיו הראשונות.
ב-1908 זכתה הקבוצה בגביע הלאומי "קופה דה אונור".
ב-1912, כאשר ליגת העל הארגנטינאית הייתה עוד ליגה חובבנית, זכתה קילמס באליפות הראשונה שלה, לאחר שאלומני התפרקה ורבים משחקניה האנגלים עברו לקילמס.
הקבוצה המשיכה לשחק בליגה הראשונה עד שנת 1937, אז ירדה לפרימרה B, אז ליגת המשנה הארגנטינאית.
ב-1949 סיימה הקבוצה במקום הראשון בליגת המשנה ועלתה חזרה לליגת הראשונה.
ב-1950 שינה המועדון את שמו לצורתו הנוכחית, בספרדית.
ב-1951 ירדה הקבוצה ליגה פעם נוספת.
ב-1961 סיימה הקבוצה במקום השני בליגת המשנה ולא הייתה אמורה לעלות, אלא שהתגלה שניואל'ס אולד בויס שסיימה במקום הראשון שיחדה קבוצה אחרת שתנצח את קילמס.
בעקבות זאת נשללה העלייה מניואל'ס וקילמס עלתה במקומה.
אולם היא שרדה רק עונה אחת בליגה הראשונה ואחריה ירדה שוב למשך שלוש עונות לליגה השנייה.
ב-1970 ירדה לליגה השנייה, הפעם לחמש שנים.
ב-1978 זכתה הקבוצה באליפות היחידה שלה בעידן המקצועני בעונת ה"מטרופוליטנו".
ב-1979 שיחקה בגביע ליברטדורס, אך הודחה כבר בסיבוב המוקדמות השני.
ב-1980 ירדה הקבוצה ליגה לעונה אחת, אך לאחר ששיחקה ב-1981 בליגת העל, ירדה שוב ליגה.
ב-1986 נעשתה רפורמה במבנה הליגות ופרימרה B הפכה לליגה השלישית.
קילמס לא הצליחה להעפיל לליגת פרימרה B נסיונל שהפכה לליגת המשנה ושיחקה בליגה השלישית עד סוף העונה.
בסיום עונת 1986/87 עלתה לליגה השנייה ואז החלו העבודות לבניית אצטדיון הקבוצה.
ב-1991 חזרה לליגה הראשונה לעונה אחת.
ב-1995 חנכה את אצטדיון סנטנאריו.
בסיום עונת 2002/03 עלתה הקבוצה חזרה לליגה הראשונה וב-2005 העפילה לגביע ליברטדורס, אך שוב לא עברה את הסיבוב השני.
בסיום עונת 2006/07 ירדה הקבוצה לליגה השנייה ועלתה שוב ב-2009/10. לאחר עונה אחת חזרה הקבוצה לליגה השנייה עד 2012.
הכינוי הידוע ביותר שלה הוא "מבשלי הבירה" (בספרדית El Cervecero) על שם מבשלת הבירה קילמס שנמצאת בעיר ומשמשת כספונסרית של הקבוצה.
גביעים לאומיים: 1 ("קופה דה אונור" 1908)
קבוצת ההוקי שדה של הקבוצה נחשבת למצליחה אף היא.
היא משחקת באצטדיון הנסיונל ובו 6,000 מקומות וזכתה ב-17 אליפויות בקבוצת הנשים ו-16 בגברים.
קילמס (בספרדית: Quilmes) היא עיר בפרובינציית בואנוס איירס שבארגנטינה.
העיר היא בירת נפת קילמס והיא נמצאת 17 ק"מ דרומית לבירה בואנוס איירס.
קילמס הוא שמו של שבט ילידי שחי בעבר באזור טוקומאן.
במאה ה-17, לאחר שהספרדים כבשו את דרום אמריקה ודחקו את המקומיים מאדמותיהם, אולץ השבט להתיישב בשטח מוגדר (רדוקסיון) ליד בואנוס איירס, על מנת שיהיה בפיקוח השלטונות.
במהלך המסע הרגלי מתו רבים מבני השבט.
ההתיישבות נזנחה ב-1810 והפכה לעיר רפאים.
ב-1818 הוקמה העיר קילמס במתכונתה הנוכחית.
במהלך הפלישות הבריטיות לריו דה לה פלטה בשנים 1806–1807 הגיע הצבא הבריטי ממונטווידאו לקילמס ומשם התקדם לבואנוס איירס.
העיר התפתחה וגדלה עם התגברות גלי ההגירה לארגנטינה במאה ה-19 והייתה מועמדת להיות בירת הפרובינציה, אך לבסוף נבחרה לה פלאטה לבירה.
העיר מחולקת לשני חלקים שנמצאים ממזרח וממערב לפסי הרכבת.
החלק המזרחי מבוסס יותר כלכלית ובו מרכז קניות גדול.
ככל שמרחיקים מזרח לכיוון נהר ריו דה לה פלטה השכונות הולכות ונהיות עניות.
שכונות המצוקה שקרובות לנהר סובלות גם מהצפות כאשר הוא עולה על גדותיו.
בעיר מספר מפעלים וחברות גדולות כגון מבשלת הבירה קילמס, חברת טקסטיל, חברה לייצור זכוכית, חברה לחומרי בניין וחברה לחימום ומיזוג אוויר.
בעיר שתי קבוצות כדורגל: קילמס אתלטיקו קלוב שמשחקת בליגת העל הארגנטינאית וארחנטינו דה קילמס שמשחקת בליגה השלישית.
העיר נבחרה על ידי איגוד הוקי השדה הבינלאומי (FIH) לארח את אליפות העולם בהוקי שדה לשנת 2014.
קיליאן פון שטיינר היה בנקאי ותעשיין יהודי-גרמני.
נולד בשנת 1833 למשפחה יהודית מקהילת יהודי לאופהיים שבדרום גרמניה.
למד היסטוריה, פילוסופיה ומשפטים באוניברסיטאות טיבינגן והיידלברג.
בשנת 1859 החל לעבוד כעורך דין בהיילברון, והיה בין מייסדי המפלגה הליברלית הלאומית בשנת 1865. בשנת 1876 קיבל תואר דוקטור במשפטים.
עם השנים הפך לדמות בכירה בעולם הבנקאות הגרמני, ואף ייסד מספר בנקים בממלכת וירטמברג.
ממייסדי חברת הכימיקלים BASF בשנת 1873, חברת כלי השולחן WMF בשנת 1880, וחברת הרכב DMG בשנת 1890.
בנוסף, היה חובב אומנות, וסייע לפתיחת מוזיאון פרידריך שילר בעיר מרבך בשנת 1890.
בשנת 1891 קיבל אזרחות כבוד בבאד נידרנאו (Bad Niedernau), ובשנת 1895 קיבל תואר אצולה מוילהלם השני, מלך וירטמברג.
קילין היא עיר במחוז בל במדינת טקסס בארצות הברית.
בצמוד לעיר נמצא הבסיס הצבאי פורט הוד, שמהווה חלק חשוב בכלכלה המקומית.
ב-1881 חברת הרכבות גאלף, קולורדו וסנטה פה (Gulf, Colorado and Santa Fe Railway) הקימה מסילות רכבת במרכז טקסס והיא קנתה אדמות באזור בו נמצאת כיום קילין כדי להקים דפו.
סביב הדפו החברה הקימה עיירה וקראה לה על שם סמנכ"ל החברה פרנק קילין.
בני הקהילות הקטנות באזור עברו לעיירה החדשה והיא החלה לגדול בהדרגה, אך עדיין נותרה עיירה קטנה ומבודדת גם בעשורים הראשונים של המאה ה-20.
ב-1942 הוקם בסיס קמפ הוד (ששמו שונה אחר כך לפורט הוד) כדי לענות על הצרכים הצבאיים של ארצות הברית במלחמת העולם השנייה.
עובדים שהקימו את הבסיס, כמו גם חיילים ומשפחותיהם שהוצבו בו, עברו לאזור, מה שגרם לגידול דרסטי באוכלוסיית קילין.
לאחר המלחמה הבסיס ירד מחשיבותו וכמעט נסגר מה שכמעט גם לכלכלה המקומית לקרוס, אך כעבור כמה שנים הבסיס הפך לבסיס קבוע של צבא ארצות הברית.
העיר המשיכה להיות תלויה בבסיס ולכן אוכלוסייתה גדלה באופן משמעותי בתקופות שבהן ארצות הברית הייתה במלחמה, ובכלל זאת בתקופות מלחמת וייטנאם, מלחמת המפרץ, מלחמת עיראק ומלחמת אפגניסטן.
ב-1991 ג'ורג' הנרד נכנס למסעדה בעיר, ירה למוות ב-23 אנשים, פצע 27 נוספים והתאבד.
בזמנו זה היה אירוע הירי ההמוני הקטלני ביותר בתולדות ארצות הברית.
את העיר משרת נמל התעופה האזורי קילין-פורט הוד, הנמצא במרחק של כ-11 קילומטרים דרום-מערבית למרכז העיר.
קיליאן אֶמְבָּפֶּה לוטן הוא כדורגלן צרפתי המשחק בעמדות החלוץ והקיצוני בקבוצת ריאל מדריד מהלה ליגה ובנבחרת צרפת, בה הוא גם משמש כקפטן.
אמבפה נולד בפריז שבצרפת, אך גדל בעיר בונדי.
בשנת 2015 כשהיה בגיל 16, שיחק במונקו מליגת העל הצרפתית, שם זכה איתם באליפות צרפת, הגיע איתם עד חצי גמר ליגת האלופות, כשהוא כובש שערים מול מנצ'סטר סיטי, דורטמונד, ויובנטוס.
ב-2017 כשהיה בגיל 18, חתם ב-פריז סן ז'רמן תמורת 180 מיליון אירו.
שם הוא זכה בחמש אליפויות צרפת, שלושה גביעי צרפת, והגיע עד גמר ליגת האלופות 2020. אמבפה הוא מלך השערים של פריז בכל הזמנים.
אמבפה ערך את הופעת הבכורה שלו בנבחרת צרפת בשנת 2017, בגיל 18. אמבפה הוא השחקן הצרפתי הצעיר ביותר שהבקיע במונדיאל ובשנת 2018, כשהיה בגיל 19, היה שותף לזכייתה של נבחרת צרפת במונדיאל, ואף הבקיע שער במשחק הגמר.
זכה בתואר השחקן הצעיר המצטיין של הטורניר, והשחקן הצרפתי הטוב ביותר של השנה.
אמבפה הבקיע שלושער בגמר מונדיאל 2022, הוכתר מלך השערים של הטורניר עם שמונה שערים, מה שזיכה אותו בנעל הזהב, ועלה למקום חמישי משותף עם פלה בטבלת מלך שערי גביע העולם בכדורגל, עם 12 שערים.
אמבפה נולד בפריז, אך גדל בבונדי שבצרפת, לאב צרפתי ממוצא קמרוני ולאם צרפתייה ממוצא אלג'יראי.
אחיו הוא הכדורגלן איתן אמבפה, ואחיו המאומץ הוא כדורגלן העבר ז'ירס קמבו אקוקו.
הוא החל לשחק במחלקת הנוער של AS בונדי מעיר הולדתו, ובשנת 2013 עבר למחלקת הנוער של מונקו מליגת העל הצרפתית.
בעונת 2015/2016 עלה לסגל הבוגר של המועדון, כשבמקביל שיחק בקבוצת המילואים שלו.
ב-2 בדצמבר 2015 ערך את הופעת הבכורה שלו בקבוצה הראשונה, כשהחליף את פאביו קונטראו בדקה ה-88 בתיקו 1–1 נגד קן במסגרת המחזור ה-16 בליגה.
ברבע הגמר כבש שלושה שערים נגד בורוסיה דורטמונד בשני המשחקים, והקבוצה עלתה לחצי הגמר אחרי 3–6 בסיכום.
בחצי הגמר פגשה מונקו את יובנטוס.
במשחק הראשון הפסידה הקבוצה 0–2, ובמשחק הגומלין כבש אמבפה בהפסד 1–2. בסיום העונה הוא זכה עם מונקו באליפות ונבחר לתגלית העונה בצרפת, כשכבש 15 שערים ב-29 הופעות בליגה, ו-26 שערים ב-44 הופעות בסך הכל.
ב-31 באוגוסט 2017 הושאל אמבפה לפריז סן-ז'רמן לעונה אחת עם התחייבות לרכישתו תמורת 180 מיליון אירו בתום העונה, וזאת כדרך לעקוף את חוקי הפייר פליי הפיננסי של אופ"א.
העסקה הפכה את אמבפה לשחקן השני הכי יקר בהיסטוריה.
את העונה סיים אמבפה עם 13 שערים ב-27 הופעות בליגה כשהוסיף עוד ארבעה שערים בגביע וארבעה שערים בליגת האלופות, ובסך הכל 21 שערים ב-44 הופעות בכל המסגרות.
ב-8 באוקטובר 2018 כבש לראשונה בקריירה ארבעה שערים במשחק אחד, בניצחון 5–0 על אולימפיק ליון.
השערים, שנכבשו בתוך 13 דקות בלבד, הפכו את אמבפה לשחקן הצעיר ביותר (בגיל 19 ותשעה חודשים) שכובש רביעייה במשחק אחד ב-45 העונות האחרונות.
בנוסף, סייע לקבוצתו להשיג את ניצחונה התשיעי ברציפות, ניצחון ששבר את שיא הליגה שהושג בעונת 1936/1937. בסיום עונת 2018/2019 זכה אמבפה בנעל הזהב של הליגה הצרפתית כשכבש 33 שערים וגם בתואר השחקן המצטיין של אותה עונה.
הוא סיים במקום השני בנעל הזהב האירופית, כשרק מסי עקף אותו עם 36 שערים.
את עונת 2019/2020 סיים אמבפה שוב כמלך השערים של הליג 1 בצוותא עם ויסאם בן ידר ממונקו כשהספיק לכבוש 18 שערים ב-20 הופעות לפני שהופסקה הליגה בעקבות מגפת הקורונה.
בליגת האלופות הוא כבש 5 שערים נוספים כשפריז הצליחה להעפיל עד לגמר שם הפסידה 0–1 לבאיירן מינכן הגרמנית.
ואת העונה סיים כמלך השערים של הליג 1 בפעם השלישית ברציפות עם 27 שערים ב-31 הופעות.
בליגת האלופות הוא כבש 8 שערים וסיים כסגן מלך השערים של ארלינג האלנד הנורווגי שחקנה של בורסיה דורטמונד, שכבש 10 שערים.
בשמינית גמר ליגת האלופות כבש אמבפה שלושער מול ברצלונה בניצחון 1–4. בגומלין כבש פעם נוספת מפנדל בתיקן 1-1 (בסיכום 5-2).
ברבע הגמר כבש צמד מול באיירן מינכן בניצחון 2–3. בגומלין פריז הפסידה 0–1 אך עלתה לחצי הגמר בזכות חוק שערי חוץ.
בחצי הגמר מול מנצ'סטר סיטי פריז הפסידה 1–4 בסיכום והודחה מליגת האלופות.
את עונת סיים עם 42 שערים ב-47 הופעות בכל המסגרות.
חרף דיווחים רבים על מעבר אפשרי של אמבפה לקבוצה אחרת, הוא האריך את חוזהו בפריז סן ז'רמן במאי 2022 עד 2025. וגם את עונת 2021/2022 סיים כמלך השערים של הליגה הצרפתית, עונה רביעית ברציפות עם 28 שערים, וגם כמלך הבישולים עם 17 כאלה.
בליגת האלופות הודחה הקבוצה בשלב שמינית הגמר על ידי ריאל מדריד.
אמבפה כבש שישה שערים במהלך הטורניר.
ובסך הכל סיים את העונה עם 39 שערים ב-46 הופעות בכל המסגרות.
ב-20 באוגוסט 2022 השווה את השיא לשער המהיר ביותר בליגה הצרפתית כאשר הבקיע שמונה שניות לאחר שריקת הפתיחה, בניצחון 7–1 על ליל, בו הבקיע שלושער.
ב-23 בינואר 2023 היה לשחקן הראשון שכובש חמישייה במדי פריז סן ז'רמן, כשהבקיע חמישה שערים לרשת פאי דה קאסל מהליגה השישית במשחק גביע.
ב-26 בפברואר 2023 כבש אמבפה את שערו ה-200 במדי פריז סן ז'רמן כשהשלים צמד בניצחון 0–3 של פריז בלה קלאסיק שהתקיים במסגרת המחזור ה-25 בליגה, והשתווה לאדינסון קבאני בראש טבלת הכובשים בכל הזמנים של פריז סן ז'רמן.
ב-4 במרץ 2023 כבש אמפבה את השער הרביעי בניצחון הליגה 4–2 של פריז על נאנט, הגיע ל-201 כיבושים, עבר את קבאני והפך למלך השערים הבלעדי של פריז סן ז'רמן.
ב-3 ביוני 2024 חתם רשמית בריאל מדריד על חוזה לחמש עונות.
ב-26 באפריל 2025 בגמר גביע המלך הספרדי כבש אמבפה לראשונה שער בבעיטה חופשית בהפסד 3-2 לברצלונה.
השער היה השער ה-34 שלו בעונת 2024/2025, שער אחד יותר מכריסטיאנו רונאלדו ורוד ואן ניסטלרוי שכבשו 33 שערים בעונת הבכורה שלהם בקבוצה, ושלושה שערים פחות ממחזיק שיא הכיבושים בעונת הבכורה, איוואן זמורנו שכבש בעונת 1992/1993 37 שערים.
בסיום העונה זכה בתואר מלך השערים של הליגה.
אמבפה זכה עם נבחרת צרפת עד גיל 19 באליפות אירופה עד גיל 19 לשנת 2016.
במרץ 2017 זומן לראשונה לנבחרת הבוגרת, על ידי המאמן דידייה דשאן.
ב-25 במרץ 2017 ערך את הופעתו הבכורה בנבחרת הבוגרת כשעלה כמחליף בניצחון 1–3 על במוקדמות מונדיאל 2018.
במונדיאל 2018 הבקיע אמבפה ארבעה שערים לזכות נבחרת צרפת, וקיבל את פרס השחקן הצעיר המצטיין של הטורניר (בן 19).
את שערו הראשון הבקיע ב-21 ביוני בניצחון נבחרתו 0–1 על נבחרת פרו בשלב הבתים.
בשמינית הגמר הוא כבש שני שערים, והכשלה שלו ברחבה הביאה לשער נוסף שהובקע בפנדל, בניצחון נבחרתו 3–4 על נבחרת ארגנטינה.
את השער הרביעי הבקיע לזכות נבחרתו בניצחונה 2–4 במשחק הגמר מול נבחרת קרואטיה ובכך הפך לשחקן הצעיר ביותר שכובש בגמר מונדיאל, אחרי פלה.
נכלל בסגל נבחרת צרפת בטורניר מונדיאל 2022. במהלך הטורניר כבש שמונה שערים, הכמות הכי גדולה לשחקן בודד מאז רונאלדו במונדיאל 2002, כולל שלושער בגמר מול ארגנטינה, והפך לשחקן הראשון מאז ג'ף הרסט במונדיאל 1966 שכובש שלושער בגמר המונדיאל.
לקראת יורו 2024 הפך לקפטן נבחרת צרפת, ובכך הפך לקפטן הצרפתי הצעיר בתולדותיה.
קילינג ג'וק (Killing Joke) היא להקת רוק אנגלית שנוסדה באוקטובר 1978 בנוטינג היל, לונדון, אנגליה.
ההרכב המקורי כלל את ג'אז קולמן (שירה, קלידים), פול פרגוסון (תופים), ג'ורדי ווקר (גיטרה) ויות' (בס).
האלבום הראשון של קילינג ג'וק, Killing Joke יצא ב-1980. לאחר שחרור האלבום Revelations ב-1982, הוחלף הבסיסט, יות', על ידי פול רייבן.
הלהקה השיגה הצלחה במיינסטרים ב-1985 עם האלבום Night Time והסינגל "Love Like Blood".
מגדולי ההשפעה על הרוק התעשייתי המוזיקה המוקדמת שלהם תוארה על ידי המבקרים סטיבן תומאס ארלוויין וג'ון דוגן כ "מעין-מטאל[...] לרקוד לצלילי המנגינה של האבדון והדיכאון", אשר התפתח בהדרגה במשך השנים, עם שילוב אלמנטים של מוזיקה אלקטרונית, פופ מסונטז ו-רוק גותי, אם כי תמיד ומדגישים "השירה הפראית והצורמת" של קולמן.
קילינג ג'וק השפיעו על הרבה להקות ואמנים מאוחרים יותר, כגון מטאליקה, ניין אינץ' ניילס ונירוונה.
למרות שקולמן וג'ורדי היו החברים הקבועים היחידים, ההרכב הנוכחי של הלהקה כולל את כל ארבעת החברים המקוריים עם תוספת של הקלידן רזא אודהין.
היווצרות ושלושת האלבומים הראשונים (1978–1982)
פול פרגוסון היה מתופף בלהקה של מאטיה קליפורד (מאט סטאגר) כאשר הוא פגש את ג'אז קולמן (מצ'לטנהאם, גלוסטרשייר) בנוטינג היל, לונדון.
באוקטובר 1978, לאחר שקולמן היה נגן הקלידים בלהקה ההיא תקופה קצרה, הוא ופרגוסון עזבו כדי להקים את קילינג ג'וק.
הם פרסמו מודעה בעיתון Melody Maker אשר משכה את הגיטריסט ג'ורדי ווקר והבסיסט מרטין "יות'" גלובר.
קולמן אמר שהמניפסט שלהם בהגדרת היופי המעודן של העידן האטומי במונחים של סגנון, קול וצורה".
Turn to Red הגיע לתשומת לבו של הדי ג'יי האגדי ג'ון פיל, מי שהיה להוט לתמוך בחומרים החדשים של הלהקה ונתן להם השמעות נרחבות.
ביקורת על ההופעה מ-NME אמרה כי "המוזיקה שלהם מזכירה את החומרים המוקדמים של סוזי והבנשיז, בלי הדמיון המרתק וחסר המוסר." לגבי ההופעות שלהם, נאמר כי "האנימציה היחידה על הבמה מסופקת על ידי ג'אז מאחורי הסינתיסייזר, שעושה גיחות כמו אדם ניאנדרטלי על ידי מחוות זעם ועילגות".
את השירים על "Wardance/Pssych" תיארו כ "מוזיקת ריקודים כבדה" על ידי העיתונות.
הלהקה שינתה את הצליל שלה למשהו יותר צפוף, יותר אגרסיבי, יותר כמו הבי מטאל.
אלבום הבכורה שלהם, Killing Joke, שוחרר בספטמבר; הלהקה שקלה לקרוא לו "Tomorrow's World".
התקשורת התחילה לבקר אותם על חוסר חומר חדש בבי סיידים של סינגלים, אשר לעיתים קרובות היו בהם מיקסים שונים.
הקבוצה העדיפו להמשיך לעבוד באולפן ושחררה את "What's THIS for...!" רק תשעה חודשים לאחר Killing Joke, ביוני 1981. בשביל "What's THIS for..!" הם שכרו את טכנאי הקול ניק לוניי שהקליט בעבר עם Public Image Ltd..
הם עשו סיבוב הופעות מורחב בכל הממלכה המאוחדת בזמן הזה ומעריצים גם של פוסט פאנק וגם של הבי מטאל התעניינו בקילינג ג'וק.
Fire Dances הכיל מוזיקה מעט יותר אמנותית ורגועה, אך עדיין הכיל תופים שבטיים.
זה המשיך עם הסינגלים חסרי האלבום "Me or You?" מ-1983, ועם "Eighties" ו-"A New Day" מ-1984, האחרונים קודמו עם קליפ.
"Eighties" סימן שינוי כיוון עם המפיק החדש כריס קימסי שעבד בעבר עם הרולינג סטונז ולד זפלין.
Night Time המשיך את ההצלחה כשהגיע למקום 11 בטבלאות של אנגליה, הפוזיציה הכי גבוהה שלהם בטבלאות של אנגליה אי פעם.
האלבום אף הפך להצלחה בינלאומית, נשאר בטבלאות של הולנד במשך 9 שבועות בעשירייה הראשונה, הגיע למקום 8 בניו זילנד ונשאר בטבלה 14 שבועות.
הלהקה, עדיין בחברת ההקלטות E.G, עזבה את פולידור כדי לחתום חוזה עם וירג'ין.
המוזיקה ב-Brighter than a Thousand Suns מ-1986 הייתה ברובה דומה לסאונד ולמצב הרוח ב"Love Like Blood".
בהשפעת ההצלחה של אלבומם החמישי, קילינג ג'וק החליטו לגייס שוב את קימסי כדי שיטפל בהפקה.
לא פחות כבד ואגרסיבי מהאלבומים הקודמים שלהם, "Brighter than a Thousand Suns" התפצל מוזיקלית בדרכים שגרמו למחלוקת בין המאזינים.
במקרה הזה, חוסר הסכמה בין מעריצים למבקרים כללו דעות על האם הלהקה נכנעת ל-E.G ומפתחת מוזיקה עם סאונד יותר מסחרי, לבין שהמוזיקה עדיין הייתה רלוונטית למאזינים שנהנו מפוסט-פאנק.
האלבום היה כישלון מסחרי בהשוואה למאמצים הקודמים, נכשל להגיע ל-50 הראשונים בטבלאות הבריטיות.
למרות זאת, שני סינגלים שוחררו מהאלבום "Adorations" ו-"Sanity" והלהקה המשיכה בסיבוב ההופעות המצליח עד סוף השנה.
ב-1987, הלהקה התחילה לעבוד על אלבום חדש שהוצג על ידי קולמן וג'ורדי כפרויקט סטודיו לשאר הלהקה.
רייבן לקח חלק בפרויקט אך היה לא מרוצה מהתוצאה וביקש ששמו יוסר מהקרדיטים באלבום.
פרגוסון הקליט את התופים בברלין, אבל על פי קולמן פוטר כי לא היה יכול לעמוד בזמנים, גרסה לאירועים שרייבן חלק עליה בעתיד והצהיר שהוא מכיר את פול ושכל דבר שהוא עושה, הוא עושה טוב.
אם זה לא היה טוב, הוא היה נשאר עד שזה היה טוב.
המתחים גרמו לשני המוזיקאים להיות מושעים מהלהקה ג'ימי קופלי הובא כדי לתופף באלבום, יחד עם נגן כלי ההקשה ג'ף סקנטלברי.
התוצאה הייתה האלבום Outside the Gate מ-1988, האלבום הכי שנוי במחלוקת של קילינג ג'וק בעקבות השימוש הרב בסינתיסייזר בו ומחלוקת סביב האיכות של החומרים בו.
נדמה שהוא מדדה בדיוק לאותו כיוון." Outside the Gate סוטה מהסגנון המקורי של קילינג ג'וק ומתמקד בעיקר בקלידים של ג'אז במקום בגיטרה של ג'ורדי, שממש "טבעה" באלבום הזה.
שני סינגלים שוחררו מהאלבום, "America" ו-"My Love of This Land" אבל עשו רק מעט כדי לשפר את גורלו.
וירג'ין העיפה את הלהקה חודשיים לאחר שחרור האלבום.
כאן גם נגמר שיתוף הפעולה שלהם עם חברת ההקלטות E.G.
לקראת הסוף של 1988, קולמן וג'ורדי חיפשו בסיסט ומתופף קבועים וחברו למתופף לשעבר של Public Image Ltd.
ולבסיסט לשעבר של הסמית'ס (שפוטר אחרי שלושה ימים).
בסוף הלהקה חברה לדייב בול וחזרו להופיע מדצמבר 1988 עם הלהיטים שלהם מ-1980-1985עם קצת מהחומרים החדשים שהזכירו את העבודות הישנות שלהם.
ההופעות המשיכו באירופה ובארצות הברית עד אוגוסט 1989, עד שהלהקה לקחה הפסקה כדי לעבוד על שירים חדשים בגרמניה ולאפשר לקולמן זמן להקליט את "Songs from the Victorious City" עם אן דאדלי מארט אוף נויז.
מסיבות לא ברורות, ההקלטות של קילינג ג'וק בגרמניה נגנזו, הבסיסט עזב את הלהקה והוחלף על ידי חבר העבר רייבן.
הליין אפ המתוקן התחיל להקליט שוב, הפעם בלונדון.
התוצאה הייתה האלבום השמיני של קילינג ג'וק, Extremities, Dirt & Various Repressed Emotions ששוחרר תחת חברת ההקלטות הגרמנית נויז אינטרנשיונל ב-1990. האלבום כלל את המוזיקה הכי רועשת וכבדה שאי פעם הייתה בתקליט של קילינג ג'וק, למרות שהרוח הפרוגרסיבית משני האלבומים הקודמים נותרה.
שוב, הלהקה הופיעה באירופה ובצפון אמריקה אבל באמצע 1991 הליין אפ המבטיח התפרק.
קולמן היגר לניו זילנד כדי לחיות באי מרוחק, וקילינג ג'וק נכנסה להפסקה זמנית.
אטקינס המשיך עם ג'ורדי, רייבן והקלידן של הלהקה בהופעות חיות ג'ון בצ'דל בלהקה .Murder Inc שלא שרדה הרבה, יחד עם סולן סקוטי ופרגוסון כמתופף שני.
האיחוד עם יות' ותקופת באטרפליי
אוסף של קילינג ג'וק בשם Laugh?
I Nearly Bought One!, שוחרר ב-1992; בזמן הפקתו, ג'ורדי חידש קשר עם יות' שהציע שיחזרו להיות להקה ושהוא יהיה הבסיסט שוב.
באותה השנה יצאו הסינגלים "Change" ו"Wardance" שעובדו על ידי יות', שהיה אז מפיק מצליח.
קולמן הפיק את האלבום "Churn" של להקה ניו זילנדית ב-1993. המתופף של הלהקה הניו זילנדית תופף באלבום הבא של קילינג ג'וק.
מערכת היחסים ביניהם הופסקה עקב מחלוקות סביב התשלום של להקתו של המתופף לקולמן על הפקת האלבום שלהם.
קילינג ג'וק תבעו את נירוונה על העתקת הריף ששומש ב-Come as You Are משירם Eighties.
התביעה בוטלה עקב התאבדותו של קורט קוביין.
הלהקה שחזרה לפעילות הקליטה שני אלבומים תחת חברת ההקלטות של יות' באטרפליי רקורדס, Pandemonium ו-Democracy.
Pandemonium (1994) כלל סאונד מטאלי, ריטואלי שהגיע ל-20 האלבומים הראשונים ברשימות הבריטיות.
הסינגל ששמו זהה לשם האלבום הגיע לבד ל-30 הראשונים.
ב-1995, הלהקה הקליטה את השיר "Hollywood Babylon" לפסקול הסרט נערות שעשועים.
Democracy מ-1996 שילב בהצלחה גיטרה אקוסטית במוזיקה, יוצר סאונד של "להקת הופעות" שוב.
הסינגל ששמו זהה לשם האלבום שוב הגיע למצעדים, הפעם ל-40 המקומות הראשונים ברשימה הבריטית.
אחרי סיבוב ההופעות של דמוקראסי, הלהקה יצאה להפסקה זמנית.
קולמן ויות' הפיקו אלבומים מצליחים המבוססים על אגדות כגון פינק פלויד, לד זפלין והדלתות.
קולמן הפך למלחין לתזמורות ניו זילנדיות וצ'כיות ואף השתתף בסרטים.
איחוד, שני אלבומים נוספים ומותו של רייבן
ב-2002, ג'ורדי, קולמן ויות' הקליטו את הסלף טייטלד (אלבום שנושא את אותו שם כמו שם הלהקה) השני שלהם, עם דייב גרוהל על התופים, שהופק על ידי אנדי גיל ושוחרר ב-2003. ב-2003 הלהקה ניגנה בפסטיבל הכי גדול באירופה Przystanek Woodstock בפולין.
המלחמה בטרור והפלישה לעיראק היו גורמים גדולים לחזרתם, מה שמשתקף במילים של השירים באלבומם, המבוסס על מלחמה, שליטה ממשלתית וארמגאדון.
האלבום היה האלבום הכי כבד שלהם עד כה, וכלל את הסינגלים "Loose Cannon" שהגיע ל-25 הסינגלים המובילים באנגליה ו"Seeing Red".
האלבום לווה בסיבוב הופעות בארצות הברית, אירופה ואוסטרליה ב-2003–2004 יחד עם המתופף טד פרסונס.
בפברואר 2005, יחד עם המתופף בן קלברט, קילינג ג'וק ניגנה 2 הופעות ב-O2 שפרד'ס בוש אמפייר בלונדון כדי להנציח את יום ההולדת ה-25 של הלהקה.
דיסקים ו-DVD של ההופעות יצאו בסתיו של אותה שנה.
ביוני, גרסאות מחודשות ומורחבות של דמוקרסי ופנדמוניום שוחררו על ידי חברת Cooking Vinyl.
גרסאות מחודשות של ארבעת האלבומים הראשונים שלהם יצאו ביולי.
ב-2008, רזה אודהין הצטרף ללהקה כקלידן כשהם תמכו בסיבוב ההופעות הבריטי של מוטלי קרו ולאחר מכן עבדו על אלבום חדש בפראג.
התרומה של קילינג ג'וק לעולם הרוק קיבלה היכר כאשר הם זכו בפרס הישג החיים של קראנג.
הם הקליטו את האלבום החדש שלהם במרתף מתחת לאולפן הקלטות בשם "Hell" בפראג, מה שיצר את Hosannas from the Basements of Hell, שיצא באפריל 2006 והגיע ל-75 המקומות הראשונים בטבלאות הבריטיות.
במהלך סיבוב הופעות אירופאי ב-2006, רייבן פתאום עזב כדי להופיע עם מיניסטרי והוחלף זמנית על ידי נייל בראון.
באוקטובר הודיעו שקולמן נבחר למלחין של האיחוד האירופי כדי לכתוב מוזיקה לאירועים מיוחדים.
בתחילת 2007 קילינג ג'וק הוציאה 3 קולקציות ארכיון.
הראשונה, Inside Extremities הייתה אלבום כפול של חומרים מההכנות של הלהקה לאלבום Extremities, הכוללת חזרות, מיקסים נדירים, שיר גנוז בשם "The Fantic" שראה אור לראשונה והופעה באורך מלא מסיבוב ההופעות של Extremities.
שני האוספים הבאים נקרו Bootleg Vinyl Archive.
כל אחד מהם הכיל קופסה עם שלושה דיסקים של הקלטות חיות שבמקור שוחררו בשנות השמונים ובנוסף הופעה מאסטוריה מסיבוב ההופעות של Pandemonium (שהוצבעה כאחת ההופעות הכי טובות אי פעם בקראנג).
ב-20 באוקטובר, רייבן מת מכשל בלב לפני הקלטות בשווייץ.
לזכרו, קולמן הרכיב את השיר "The Raven King" שהופיע באלבום הבא של הלהקה.
ב-2008 כל האלבומים שלא הוצאו מחדש בגרסה משופרת עם שירי בונוס הוצאו גם הם.
אחרי מותו של רייבן, הליין-אפ המקורי של קולמן, ג'ורדי יות' ופרגוסון התאחד.
קולמן סיפר למגזין "טרורייזר" איך קרה שאחרי 20 שנות היעדרות פרגוסון חזר: "הכל התחבר כשכולנו נפגשנו בהלוויה של...רייבן.
אפקט האיחוד שזה עשה על כולנו מצחיק.
זה גרם לנו להבין שאנחנו לא בני אלמוות וכמה קילינג ג'וק חשובה לכולנו."
הם התאחדו בגרנדה (ספרד), בתוכנית סיבוב הופעות שכוללת 2 לילות בערי בירה אחדות בעולם, מנגנים תוכנית של 4 אלבומים שלמים.
סיבוב ההופעות החל בספטמבר בטוקיו ונגמר בשיקגו באוקטובר.
הם גם הופיעו באוהל הכי גדול ב"אייסל אוף וייט" ב-2009 אחרי שנבחרו על ידי טים בורגס, הסולן של דה שרלטנס.
הייתי הולך לראות אותם וזו הייתה להקה שממש הרשימה אותי בגלל שהסאונד של הגיטרה של ג'ורדי היה ממש, ממש חזק.
הם היו ממש שבטיים, הלהקה וזה היה ממש אינטנסיבי.
זה היה רק ממש טוב לשמוע משהו כזה בשנות השמונים, שקצת הסתגרו עם תספורות וסינתיסייזר." הלהקה הוקרה גם על ידי מטאל האמר בפרסים השנתיים שלהם עם פרס אלבום השנה על "Absolute Dissen".
הוא הגיע למקום 44 בשבוע הראשון לשחרורו (המיקום הכי גבוה של הלהקה בטבלאות מאז האלבום מ-2003) וגם למקומות גבוהים בטבלאות אירופאיות אחרות.
הלהקה הוציאה לאור את אלבום האולפן ה-15 שלה, "Pylon", ב-23 באוקטובר 2015. גרסת הדלוקס הכילה 5 שירים נוספים.
9 הופעות באנגליה יצרו כדי לשווק את האלבום.
"פיילון" הגיע למקום 16 בטבלאות האלבומים הבריטיות והפך לאלבום הראשון של הלהקה שהגיע ל-20 המקומות הראשונים מאז 1994. בנובמבר 2016, הלהקה ניגנה בבריקסטון אקדמי בלונדון, לפני שיצאה לסיבוב ההופעות האירופאי הכי ארוך שלה אי פעם.
הלהקה קראה למוזיקה שלה "מוזיקה מתוחה".
פרגוסון תיאר אותה כ"הצליל של כדור הארץ מקיא.
אני אף פעם לא בדיוק בטוח האם להיפגע מהשאלה 'האם אתם פאנק (Punk)?' או לא, כי אני אהבתי פאנק, אבל אנחנו לא.
אני חושב שההשפעות שלנו היו מעבר לפאנק.
ברור שלפני הפאנק יש את לד זפלין, בלאק סבאת', יס (להקה) וקינג קרימזון שהשפיעו עליי כנגן וכל שאר הבחורים מהלהקה יגידו דברים אחרים אבל אני בטוח שכל האמנים האלה היו חלק גם מההיסטוריה שלהם.
סגנון השירה של קולמן ו"צרחות מפחידות" הושוו ללמי ממוטורהד.
הקול שלו תואר גם כמאיים.
בחלק הראשון של הקריירה שלהם קולמן ניגן גם סינתיסייזר כששר, מוסיף סאונד אלקטרוני כדי ליצור אטמוספירה מטרידה.
סגנון הגיטרה של ג'ורדי הוא מטאלי וקר.
לפי המבקר סימון ריינולדס, ג'ורדי לקח את צליל הגיטרה של קית' לבנס מ-PiL והפך אותו ללא אנושי ואקסטרימי.
סגנון התיפוף השבטי של פרגוסון הושווה לחומרים הישנים של סוזי והבנשיז.
קולמן אישר בשנות השמונים המוקדמות שפרגוסון באמת האזין להם.
לגבי המבנה של השירים שלהם, המבקר כריס נידס ציין ש"הפזמונים החוזרים מורכבים בעיקר משם השיר חוזר על עצמו."
קילינג ג'וק נתנו השראה לאמנים מז'אנרים שונים.
הם הוזכרו כמעוררי השראה על ידי כמה להקות הארד רוק כמו סאונדגארדן ומטאליקה.
מטאליקה עשו קאבר ל"The Wait" וג'יימס הטפילד אמר שקולמן הוא אחד מהזמרים האהובים עליו.
סאונדגארדן אמרו שהם אחת מההשפעות הרבות שלהם כשהם התחילו לנגן.
הלהקה הלמט עשתה קאבר ל"Primitive" ב-1993. פיית' נו מור אמרו שהם להקה טובה ושכל חברי הלהקה אוהבים אותם.
הסגנון של ג'ורדי השפיע על העבודה של קורט קוביין עם נירוונה (להקה), לפי AllMusic, עם שילוב של צליל מתכתי עם אפקט פזמון חוזר מנצנץ.
הפו פייטרס עשו קאבר ל"Requiem" ב-1997. להקת המטאל פיר פקטורי הקליטה את "Millenium" ב-2005. ג'יינז אדיקשן אמרו שלהקה הייתה אחת מהשפעותיהם; הזמר פרי פארל הושבע מההיבט ההקשתי והשבטי של המוזיקה שלהם.
הלהקה השפיעה על הרבה להקות אינדסטריאל, כמו Nine Inch Nails ומיניסטרי.
הם צוינו על ידי סולן ניין אינץ' ניילז שהזכיר את התעניינותו בחומרים המוקדמים שלהם ואמר שלמד את המוזיקה שלהם.
אל ג'ורגנסון ממיניסטרי אמר שהוא מעריץ גדול של הלהקה.
הסולן של גאדפלש הושפע על ידי החומרים המוקדמים שלהם.
הלהקה צוינה גם על ידי להקות אלטרנטיב כמו מיי בלאדי ולנטיין וLCD Soundsystem.
המלחין של מיי בלאדי ולנטיין הזכיר את הלהקה והילל את המגע של ג'ורדי, שאותו תיאר כ"נגינה חסרת מאמץ שמפיקה צליל מפלצתי".
קילינג ג'וק הם הנושא של סרט דוקומנטרי, (The Death and Resurrection Show (2013. הסרט הוקרן בפסטיבלים שונים ב-2013–2014. שני קדימונים שוחררו, משלבים חומר ארכיוני מהעשורים הקודמים, כולל סיבובי הופעות, הקלטות וראיונות עם קולמן, ג'ורדי, יות', פייג', גרוהל, קימסי, פיטר הוק, אלכס פטרסון ולורנס גרדנר.
"קילר" הוא סינגל של הזמרת הישראלית נועה קירל.
השיר יצא לאור ב-11 באוגוסט 2015, כסינגל שלא מתוך אלבום.
במהרה הפך השיר ללהיט בישראל, והיווה את סינגל הפריצה של קירל.
נועה השתמשה במשפט "נועה קילה" גם בשירים "יש בי אהבה", "חצוף", "פאוץ'" ו"פנתרה".
השיר נכתב על ידי אלון כהן ועומרי סגל שגם הפיקו אותו והולחן על ידי סגל גם כן.
לטענתה של קירל, בשיר הזה היא ניסתה להביא את חו"ל לארץ, על ידי שימוש בז'אנר שונה, שבו לא משתמשים כמעט בארץ.
הוידאו קליפ הנלווה שיצא לשיר הופק על ידי נרטיבי הפקות, בוים על ידי איתן אשכנזי ונוהל על ידי רוברטו מיוזיק.
תחילה, ניתן לראות בקליפ את קירל עם חברותיה באזור עם מכולות רבות, שרות את השיר בתוכן, ומחוץ להן.
הקליפ של השיר הפך לוויראלי, ונכון לינואר 2026, מונה הצפיות שלו עומד כל כ-21 מיליון צפיות.
בשל היותו של השיר פרובוקטיבי, הופנו כלפיו ביקורות מעורבות, חיוביות ושליליות, על רקע היותה של קירל בת 14 בזמן הקלטת השיר.
NEWS, טענו כי השיר מציג סקסיזם בשל כך שבתחילת השיר מופיע קרדיט למפיק השיר עומרי 69 סגל, בו נאמר "המספר האהוב עליי הוא 69", וגם בשל הלבוש המינימלי שלה.
Mynet פתח-תקווה פרסמו כתבה בה נאמר כי "הורים מתנגדים להופעה של נועה קירל בעיר: "היא רוקדת בחושניות ומשדרת מיניות", הם אמרו."
עיתון הארץ פרסם ראיון שערך עם קירל, בו הם מדברים על איך שקירל קיבלה את תגובת הקהל כלפי השיר.
מעריב אמרו על השיר כי: "למרות הפרובוקציות: נועה קירל מוכיחה שהיא ווקאליסטית מצוינת".
רחל לורנסו , הידועה יותר בשם הבמה שלה, קילר קלי היא מתאבקת פורטוגלית.
היא מוכרת בעיקר בשל תקופתה בארגון ההיאבקות WWE כחלק ממחלקת בריטניה של התוכנית NXT, ה-NXT UK.
לורנסו ערכה את הופעת הבכורה שלה בזירה באוקטובר 2016 תחת שם הבמה קלי במהלך קרב באטל רויאל.
במאי 2017, קלי ערכה את הופעת הבכורה שלה בארגון World Stars Of Wrestling בקרב שבו הפסידה לנינה סמואלס.
שלושה חודשים לאחר מכן, היא החלה להתחרות תחת שם הבמה קילר קלי והתחרתה בקרב הבכורה שלה בארגון Revolution Championship Wrestling, שבו הפסידה לקמיל.
בחודש מרץ של שנת 2018, היא ערכה את קרב הבכורה שלה בארגון Pro-Wrestling: EVE, שבו הפסידה לצ'ארלי מורגן.
קילר קלי ערכה את קרב הבכורה שלה בארגון wXw בשנת 2017, בקרב שבו הפסידה ללאורה די מתיאו.
במופע ה-17 של הארגון היא הפכה לאלופת הנשים של wXw לאחר שניצחה את מלאני גריי.
חודש לאחר מכן הפסידה את האליפות לטוני סטורם.
לורנסו ערכה את הופעת הבכורה שלה ב-WWE בערב הראשון של טורניר אליפות בריטניה 2018 במהלך קרב משולש נגד טוני סטורם ואיילה דאון אשר קבע את זהות המועמדת לאליפות הנשים של NXT.
לילה לאחר מכן נוצחה על ידי צ'ארלי מורגן.
קלי היא המתאבקת הפורטוגלית הראשונה (מתאבק/מתאבקת), אשר התחרתה ב-WWE.
ב-20 ביולי נודע שקלי תהיה אחת מ-32 המשתתפות במסגרת טורניר הנשים לזכר מאי יאנג לשנת 2018. בסיבוב הראשון אשר שודר ב-5 בספטמבר, התחרתה קילר קלי נגד מייקו סאטומורה, שאותה לא הצליחה לנצח, ובכך הודחה מהטורניר.
ב-24 באוקטובר, קלי הפסידה לדקוטה קאי בפרק השני של התוכנית NXT UK.
ב-28 בנובמבר, קלי וצ'ארלי מורגן הפסידו בקרב זוגות לזאיה ברוקסייד ומילי מקנזי.
ב-12 בדצמבר, קלי הפסידה לאיילה דאון.
שבוע לאחר מכן, קלי הפסידה לנינה סמואלס.
ב-10 באפריל, קלי נוצחה על ידי פייפר ניבן, בקרב הבכורה של ניבן בתוכנית.
ב-26 ביוני, קלי הפסידה בקרב יחידים לזאיה ברוקסייד.
ב-7 בנובמבר, קלי הפסידה לאיילה דאון.
ב-5 בדצמבר, קלי הפסידה לטוני סטורם.
בינואר 2020, קלי עזבה את ה-WWE.
ביולי 2018 היא ערכה את הופעת הבכורה שלה בארגון ההיאבקות Progress בהפסד לטוני סטורם.
לורנסו החלה לצפות בהיאבקות בגיל 7. לפני שהחלה להתאמן כדי להיות מתאבקת, לורנסו התאבקה בארגוני היאבקות המבוססים בחצר.
היא ציינה את לו קי, גייל קים, קטסויורי שיבטה, אסקה, טוני סטורם ושארלוט פלייר כמתאבקים/ות שהשפיעו עליה.
PWI דירג אותה במקום ה-89 מתוך 100 המתאבקות הטובות ביותר לשנת 2020
אליפות זוגות הנוקאאוטס של TNA (פעם אחת) - עם מאשה סלמוביץ'
אליפות הנשים של wXw (פעם אחת, האלופה הראשונה)
קיליאן לה בלוש הוא ג'ודוקא צרפתי אשר מתחרה בקטגוריית המשקל עד 66 ק"ג.
הוא התחרה באולימפיאדת ריו דה ז'ניירו 2016 והודח בשלב שמינית הגמר לאחר שניצח את קולין אואטס הבריטי והפסיד לאן באול הדרום-קוריאני.
באולימפיאדת טוקיו 2020, הוא הודח בסיבוב השני לאחר שהפסיד להיפומי אבה היפני.
בנוסף לתחרות האישית הוא התחרה עם נבחרת צרפת בתחרות הקבוצתית וזכה עמה במדליית הזהב לאחר שניצחו בגמר את יפן.
גראנד פרי אלמטי 2016: מדליית ארד
גראנד פרי אנטליה 2018: מדליית ארד
גראנד סלאם יקטרינבורג 2019: מדליית זהב
קיליאן שרידאן הוא כדורגלן אירי המשחק בעמדת החלוץ בדנדי מליגת העל הסקוטית.
שרידאן התחיל את הקריירה שלו בקבוצות ביילבורו סלטיק ובלדוורה המקומיות.
כשהיה בן 17, הצטרף לאקדמיה של סלטיק.
במקביל, החל שרידאן בלימודי תואר בפיזיקה באוניברסיטת סטרת'סלייד.
ב-25 בפברואר 2007, שרידאן ערך את הופעת הבכורה שלו בקבוצה הבוגרת בניצחון 1-2 נגד אינברנס קלדוניאן ת'יסטל במסגרת רבע גמר הגביע הסקוטי.
אחרי יומיים, חתם על חוזה לשלוש עונות בקבוצה.
ב-20 במאי 2007, שרידאן ערך את הופעת הבכורה שלו בליגת העל הסקוטית בהפסד 2-1 נגד היברניאן.
ב-25 באוקטובר 2008, שרידאן הבקיע את שער הבכורה שלו בקבוצה הבוגרת בניצחון 2-3 נגד היברניאן.
ב-2 בפברואר 2009 שרידאן הושאל למאת'רול עד לסיום העונה.
5 ימים לאחר מכן, שרידאן ערך את הופעת הבכורה שלו בקבוצה בתיקו 1-1 עם סנט מירן במסגרת הגביע הסקוטי.
ב-28 בפברואר 2009 שרידאן הבקיע את שער הבכורה שלו בקבוצה בניצחון 1-2 נגד אינברנס קלדוניאן ת'יסטל.
ב-13 באוגוסט 2009 שרידאן הושאל לפלימות' ארגייל לחצי שנה.
שרידאן ערך את הופעת הבכורה שלו בקבוצה בתיקו 1-1 נגד קווינס פארק ריינג'רס.
ב-15 בינואר 2010 שרידאן הושאל לסט.
ב-17 בפברואר 2010, שרידאן הבקיע צמד בניצחון 1-5 נגד היברניאן.
ב-13 באוגוסט 2010 שרידאן חתם בצסק"א סופיה מליגת העל הבולגרית.
שרידאן ערך את הופעת הבכורה שלו בתיקו 2-2 נגד דה ניו סיינטס.
שרידאן הבקיע את שער הבכורה שלו בקבוצה בניצחון 1-3 נגד סילבן 2000.
ב-7 ביוני 2011 שרידאן הצטרף לקבוצת המילואים של סיאטל סאונדרס, אך כעבור חודש חזר לסקוטלנד והושאל מסופיה בסט.
בינואר, הוארכה תקופת השאלתו עד לסיום העונה.
בקיץ שוחרר מצסק"א סופיה, עקב בעיות כלכליות.
ב-6 בספטמבר 2012 חתם בקילמרנוק.
ב-29 בספטמבר 2012, שרידאן כבש שלושער בניצחון 1-3 נגד הארטס.
ב-20 ביוני 2013, שרידאן חתם באפואל ניקוסיה מליגת העל הקפריסאית.
שרידאן, השתתף עם הקבוצה בשלב הבתים של ליגת האלופות.
ב-10 ביוני 2015, שרידאן חתם ביריבה העירונית, אומוניה ניקוסיה.
ב-28 בפברואר 2017, שרידאן חתם ביאגלוניה ביאליסטוק מליגת העל הפולנית.
בינואר , שרידאן חתם בוולינגטון פיניקס מליגת העל האוסטרלית.
ב-5 ביולי 2019 חתם בעירוני קריית שמונה מליגת העל.
ב-12 באוגוסט כבש שלושער במשחק המחזור האחרון של גביע הטוטו בניצחון 3–1 על הפועל כפר סבא.
ב-2 בפברואר 2020 חתם שרידאן בוויסלה פלוצק מליגת העל הפולנית.
ב-19 ביולי 2021, שרידאן חתם בדנדי מליגת העל הסקוטית.
בצעירותו, שרידאן שיחק בנבחרת הצעירה של אירלנד.
ב-25 במאי 2010, שרידאן ערך את הופעת הבכורה שלו בנבחרת הבוגרת בניצחון 1-2 נגד .
קילפתי תפוז הוא שיר שכתבה נורית זרחי, הלחין יוני רכטר ובוצע על ידי אריק איינשטיין.
השיר הוא שיר ילדים אשר הופיע לראשונה באלבום "הייתי פעם ילד", אלבום שהוקדש לשירים בסגנון שירי ילדים.
מלבד זאת, השיר הולחן בסגנון רגאיי ומכיל כמה קטעי ג'אז, סולואים ממושכים של כלים המתקשרים לז'אנר זה ועוד.
השיר הוא שיר סאטירי הומוריסטי, המתאר ילד (הדובר) שמספר על כך שקילף תפוז, ובתוך התפוז ישן ילד.
הילד שבתפוז העיר לו על כך שפתח את התפוז ובכך נתן לפרץ אוויר קר להיכנס פנימה.
הדובר הילד המבוהל ממהר למלא אחר פקודותיו של הילד הישן בתפוז, שמטיף לו על כך שהעיר אותו מהשינה, ודורש שיסגור בחזרה את הפלח שהוציא.
בין הילד לישן בתפוז נוצר דו-שיח, שבסופו הדובר אומר "סליחה, שלום", כיאה לסיום שיחה ("אמרתי רגע / סליחה, שלום").
אחר כך הוא מחזיר את הפלחים לתפוז, ועוזב אותו.
בסופו של השיר הדובר אומר לשומעים כי יכול להיות שעד עצם היום הזה, הילד ממשיך לישון בתוך התפוז ("ועד היום / אם הוא לא הצטנן / בתוך התפוז, ילד ישן, ילד ישן").
הליריקה של השיר מתחברת מאוד למחשבות וליצירתיות הטמונה בילדים, שכן מפעולה פשוטה כמו קילוף תפוז, יכול להיווצר סיפור שלם.
השיר מעודד יצירתיות אצל הילדים השומעים אותו, וכתוב בצורה אופיינית לילד שמספר סיפור.
גם דמותו של הדובר מלאה בתמימות ותורמת לאמינות של דמות הילד המנהל דו-שיח עם פרי מחשבתו.
על אף ששיר זה הוא שיר ילדים, הלחן שכתב לו יוני רכטר מיועד לשיר אחר, כלומר, שיר שאינו שיר ילדים עליז וסאטירי.
הסגנון המוזיקלי של השיר מתחלק בין סגנונות הרגאיי הפאנק (Funk) והג'אז.
השיר מכיל הרמוניות רבות, סולואי נגינה ממושכים ואף אלתור בסגנון ג'אז של רכטר על הפסנתר החשמלי שלו.
מלבד זאת, המוזיקה המורכבת בשיר מתאפיינת בסינקופות, שינויי מקצב ועוד מאפיינים של המוזיקה המתקדמת.
השיר הוכנס לספרי הלימוד של משרד החינוך ומלומד בכיתות א' - ג' בחלק מבתי הספר כחלק משיעור עברית.
השיר מועבר לילדים כדי לפתח אצלם יצירתיות, שמופיעה בשפע בשיר.
הילדים לומדים על מילות השיר, כותביו ואת הרקע לו, ולצד זה מקבלים עבודת כיתה בנושא השיר.
לנורית זרחי שיר נוסף בנושא מגורים בתוך פרי.
יוני רכטר ביצע את השיר יחד עם אסתר רדא ורונה קינן בגרסת פופ חדשנית בשנת 2019 והוקלט כחלק מהופעה.
הביצוע לשיר זכה להצלחה והושר בכמה הופעות של רדא, רכטר וקינן.
רונה קינן כתבה בדף הפייסבוק שלה על השיר כי "אני די בטוחה שאת השיר "קילפתי תפוז" שרתי השנה יותר מכל שיר אחר ששרתי בדבקות במשך ארבעים שנות קיום.
ייתכן שאפילו יותר מ-Let it Be, שהיה השיר הראשון שלמדתי לנגן.
הסיבות ברורות, זה שיר מעולה, אפשר לחתל תינוקות לצליליו והוא מאוד מדבק".
יוני רכטר - שירה, לחן, עיבוד, הפקה מוזיקלית
קילי פורסיית' היא שחקנית ומוזיקאית אנגלייה.
פורסיית' נולדה בעיר אולדהאם שבמנצ'סטר רבתי.
הופעתה הראשונה הייתה בתפקיד ניקי בסדרת הטלוויזיה לילדים "The Biz" של ה-BBC משנת 1995, לצדו של פול ניקולס.
בהמשך הופיעה בסדרות טלוויזיה אחדות בהן "Peak Practice", "מקום בו נמצא הלב", "חדר מיון", "בקצב הלב", "The Bill", "דיאל ופסקו", "הולבי סיטי", "קו היופי", "לות'ר", "צדק פלילי", "קורוניישן סטריט", "בנים ואוהבים", ו"תחבולות חדשות".
עוד שיחקה עם להקת התיאטרון Real Circumstance.
ב-2001 השתתפה פורסיית' בשעשועון "Family Fortunes" שבו התחרו קאסט הסדרה "Heartbeat" נגד קאסט הסדרה "Peak Practice".
ב-2015 גילמה פורסיית' את טרי וידון במיני-סדרה "כיסא פנוי" של ה-BBC.
ב-2016 הופיעה בתפקיד אנט בעונה השנייה של הסדרה "עמק האושר".
באוקטובר 2019 הוציאה פורסיית' סינגל בשם "Debris" בחברת The Leaf Label.
בינואר 2020 יצא סינגל נוסף "Start Again", עם קליפ מאת אנדרו הולם.
ב-17 בינואר 2020 יצא לאור אלבום הבכורה שלה באותו שם.
באלבום השתתף גם הפסנתרן מתיו בורן.
האלבום זכה לשבחים מאתר הביקורות פיצ'פורק, ומגזין המוזיקה "The Quietus", ו-"Loud and Quiet".
דמיאן מקל הוא מתאבק צפון אירי.
הוא מוכר בעיקר בשל תקופתו בארגון ההיאבקות WWE, שבו הופיע תחת שם הבמה קיליאן דיין.
ב-WWE, הוא היה חלק מקבוצת Sanity.
בנוסף, הוא הופיע בארגוני ההיאבקות העצמאיים תחת שם הבמה ביג דאמו אשר נבע משם הבמה הראשון שלו, דמיאן אוקונור.
לפני שחתם ב-WWE, הוא הופיע עבור ארגון ההיאבקות הסקוטי, Insane Championship Wrestling, שבו היה פעם אחת אלוף העולם במשקל כבד של ICW.
מקל שיחק בעמדת השוער בקבוצת הכדורגל של האוניברסיטה בה למד.
בנוסף, הוא היה במספר ענפי ספורט אחרים כמו רוגבי, כדורסל וג'ודו.
הוא ציין את פיט פינלי ממדינתו כמתאבק שהשפיע עליו בענף ועל סגנון ההיאבקות שלו.
מקל החל להתאמן בסקוטלנד בארגון ההיאבקות NWA Scotland תחת הדרכתו של רובי ברוקסייד.
לאחר שסיים להתאמן תחתיו, מקל הופיע לראשונה בארגון ההיאבקות Scottish Wrestling Alliance (SWA) בגיל 20 תחת שם הבמה דמיאן אוקונור.
הוא התאבק לרוב בסקוטלנד ובצפון אנגליה ביחד עם סקוט רנוויק, כך שהשניים הוכרו בשם "Britain's Most Wanted".
ביחד, הם זכו במספר טורנירים ואליפויות זוגות בארגוני היאבקות שונים.
אף על פי שלעולם לא נפרדו באופן רשמי, השניים התמקדו יותר בקריירת יחידים מאז שנת 2009. הסבה זו בקריירה הניבה פירות לכל אחד כאשר אוקונור החל להתאבק באירלנד, ברחבי אירופה ובארצות הברית.
הוא זכה באליפויות עולם בארגוני ההיאבקות SWE, W3L, XWA ו-Pride.
באותה השנה, אוקונור נטל שליטה בבית הספר להיאבקות של SWA.
אוקונור מספר רב של מתאבקים, כשבניהם ניתן למנות את ג'ו קופי, ג'ו הנדרי וניקי קרוס.
אוקונור התאבק בהופעות מזדמנות עבור ארגון ההיאבקות הסקוטי ICW בין שנת 2009 לשנת 2012 במגוון גימיקים שונים, אך בנובמבר 2013 הוא חזר תחת שם הבמה ביג דאמו.
דאמו ניצח את כריס רנפריו וזכה באליפות העולם במשקל כבד של ICW בעיר בלפסט ב-27 בפברואר 2016, במה שסימל את הפעם הראשונה שבה התואר מחליף ידיים מחוץ לגלאזגו.
כמו כן, זכייה זו הפכה את דאמו לאלוף האירי הראשון שמחזיק בתואר זה.
ב-31 ביולי 2016, דאמו הפסיד את התואר לאחר שנוצח על ידי ג'ו קופי.
ב-11 בנובמבר 2018, אוקונור (שעתה נודע בשם קיליאן דיין) חזר באופן חד פעמי לארגון, וניצח את מייקי וויפלאש.
בדצמבר 2014, דאמו איתגר ללא הצלחה את דרו גאלוויי לקרב על אליפות Evolve.
שנה לאחר מכן, הוא התאבק נגד המתאבקים המוכרים והגדולים של ארגון ההיאבקות היפני NJPW כמו טומוהירו אישי, הירושי טנהאשי ושינסקה נקאמורה, בנוסף להתמודדות מול תומאסו צ'אמפה.
בשנת 2016, הוא התאבק מול מתאבקים בינלאומיים כמו רודריק סטרונג, דאלטון קאסל, ביג דאדי וולטר, מאט סיידל ועוד.
באוקטובר 2015, דאמו הופיע לראשונה בארגון ההיאבקות Global Force Wrestling (GFW) במהלך טור ההופעות שלו לבריטניה, ובו הוא הפסיד לבראם.
בינואר 2016, דאמו הופיע לראשונה עבור ארגון ההיאבקות TNA.
ב-1 במרץ בפרק של התוכנית השבועית IMPACT Wrestling, ביג דאמו כשל בניסיונו לזכות באליפות מלך ההר של TNA לאחר שהפסיד לאריק יאנג.
במסגרת האירוע TNA One Night Only: Joker's Wild, ששודר ב-4 במרץ, ביג דאמו וג'ימי האבוק הפסידו בקרב זוגות לדרו גאלוויי ומייק בנט.
ב-8 במרץ בפרק של התוכנית השבועית IMPACT Wrestling, ביג דאמו השתתף בקרב על אליפות מלך ההר נגד אריק יאנג, ג'ימי האבוק, וויל אוספריי ובראם, שבסופו יאנג ניצח ושמר על התואר.
ביוני 2016, מקל חתם בארגון ההיאבקות האמריקאי, ה-WWE והחל להופיע בארגון הפיתוח, NXT.
ב-19 באוקטובר של אותה השנה, ה-WWE הודיע שמקל חתם על חוזה פיתוח, כשהוא החל להתאמן ב-WWE Performance Center, שבאורלנדו, פלורידה.
את הקרב הבכורה שלו בארגון ערך במופע של NXT שאינו שודר בטלוויזיה ב-11 בנובמבר, כשרשם ניצחון על ריץ' סוואן תחת שם הבמה דמיאן אוקונור.
לאחר מכן, הוא החל להתחרות תחת שם הבמה דאמו.
ב-7 בדצמבר בפרק של התוכנית NXT, דאמו תקף את נו ויי חוסה והחל להראות סימנים של הצטוות לשורות קבוצת המתאבקים הנבלים, SAnitY.
בחודש ינואר של שנת 2017, הוא החל להתאבק תחת שם במה חדש, קיליאן דיין.
ב-18 בינואר בפרק של התוכנית NXT, דיין תקף את טיי דילינג'ר ולאחר מכן הצטרף רשמית לקבוצת SAnitY, זאת לאחר שהסכים לקבל את ג'קט הקבוצה של סוייר פלטון מאריק יאנג.
שלושה שבועות לאחר מכן בתוכנית, דיין, יאנג ואלכסנדר וולף ניצחו את דילינג'ר, נו ויי חוסה ורודריק סטרונג.
ברסלמניה 33, דיין הגיע עד לשלושת המתאבקים האחרונים בקרב הבאטל רויאל לזכרו של אנדרה הענק, אך הוא הודח מקרב זה על ידי הזוכה, מוג'ו ראולי.
ב-19 ביולי בפרק של התוכנית NXT, דיין הפסיד לדרו מקינטייר בקרב אשר קבע את זהות המועמד לאליפות ה-NXT.
הפסד זה סימל את ההפסד הטלוויזיוני הראשון שלו.
ב-28 במרץ 2018 בפרק של התוכנית NXT, דיין נמנה כאחד מששת המשתתפים בקרב הסולם של האירוע NXT TakeOver: New Orleans אשר קבע את אלוף צפון אמריקה הראשון של NXT.
לעומת זאת, בקרב עצמו, שהתקיים ב-7 באפריל, הוא כשל בניסיונו לזכות בתואר.
ב-18 באפריל בפרק של התוכנית NXT, דיין הפסיד בקרב ללא פסילות ללארס סאליבן.
במהלך הסופרסטאר שייק-אפ לשנת 2018, קבוצת SAnitY (מלבד ניקי קרוס) הועברה למותג סמאקדאון.
הקבוצה ערכה את הופעת הבכורה שלה ברוסטר הראשי בתוכנית סמאקדאון ב-19 ביוני, כשהם תקפו את האוסוס.
שבוע לאחר מכן, הם הפסידו לאוסוס וג'ף הארדי.
ב-3 ביולי בפרק של התוכנית סמאקדאון, הקבוצה תקפה את הניו דיי (ביג אי, קופי קינגסטון ואקסבייר וודס).
תקיפה זו הובילה לקרב שולחנות בין הקבוצות באירוע חוקי אקסטרים, שבו SAnitY ניצחה.
ב-24 ביולי בפרק של התוכנית סמאקדאון, הקבוצות התמודדו פעם נוספת אחת מול השנייה, הפעם במסגרת טורניר אשר קבע את המועמדים לתואר אליפות הזוגות של סמאקדאון.
בקרב בין הקבוצות, דיין ואלכסנדר וולף ייצגו את הקבוצה, אך הם הפסידו לניו דיי והודחו מהטורניר.
הקבוצה התמודדה בשני קרבות טלווזיונים נוספים במהלך שארית שנת 2018, בעוד שהיא התחרתה בעיקר בקרבות אשר אינם שודרו בטלוויזיה.
לאחר היעדרות מן המרקע של כארבעה חודשים, SAnitY חזרה להופיע ב-2 באפריל בפרק של התוכנית סמאקדאון בקרב שבו היא הפסידה בקרב האנדיקאפ ספירות בכל מקום 3 נגד 1 למיז.
כתוצאה מהסופרסטאר שייק-אפ לשנת 2019 קבוצת SAnitY התפרקה, זאת לאחר שאריק יאנג הועבר למותג Raw, בעוד שאלכסנדר וולף הועבר למותג NXT UK.
דיין רשם את החזרה שלו למותג NXT ב-16 במאי במהלך מופע של NXT שאינו שודר בטלוויזיה, שבו ניצח את ג'רמיין היילי.
ב-3 ביולי בפרק של התוכנית NXT, פרומו על הגעתו של דיין שודר.
הוא חזר באופן רשמי למותג זה שבועיים לאחר מכן, כשהוא תקף את מאט רידל, לאחר שהאחרון התמודד מול ארתורו רואס.
התקיפה של דיין הובילה לקרב בינו לבין רידל ב-7 באוגוסט בפרק של התוכנית NXT.
לעומת זאת, דיין תקף את רידל עוד לפני שהקרב החל.
בספיישל NXT Super Tuesday II, שנערך ב-8 בספטמבר, דיין הפסיד לרודריק סטרונג.
ב-15 בינואר 2021 בפרק של התוכנית 205 לייב, דיין ודרייק מאבריק ניצחו את קורט סטאליון ואוגוסט גריי בסיבוב הראשון של טורניר הזוגות לזכר דאסטי רודס.
לעומת זאת, ב-27 בינואר בפרק של התוכנית NXT, הם כשלו בניסיונם להעפיל לשלב חצי הגמר, כאשר הם הפסידו לצמד MSK (נאש קרטר ווס לי) בשלב רבע הגמר.
ב-27 באפריל, דיין ומאבריק הפסידו לאימפריום (פביאן אייכנר ומרסל ברטל).
ב-18 במאי, דיין ניצח את אלכסנדר וולף.
ב-8 ביוני, דיין הפסיד לאייזיאה "סוורב" סקוט.
ב-25 ביוני, הוא שוחרר מהחוזה שלו כחלק מהקיצוצים בארגון.
ב-17 בינואר 2019, מקל נישא למתאבקת, הידועה יותר בשם הבמה שלה, ניקי קרוס.
הישגים בארגון ההיאבקות Count Wrestling - 3CW 3
אליפות הזוגות של 3CW (פעם אחת) - עם סקוט רנוויק
הישגים בארגון ההיאבקות Pride Wrestling
PWI דירג אותו במקום ה-119 מתוך 500 המתאבקים הטובים ביותר לשנת 2018
אליפות ההארדקור של Reckless Intent (פעם אחת)
אליפות במשקל כבד של Reckless Intent (פעם אחת)
אליפות הזוגות של SSW (פעם אחת) - עם סקוט רנוויק
אליפות ליירד הזירה של SWA (פעם אחת)
אליפות הזוגות של SWA (6 פעמים) - עם סקוט רנוויק (4), פיט אוניל (1) ומיקן (1)